陆灿（），字振玉，浙江嘉兴府平湖县人，明朝政治人物。
生平.崇祯七年（1634年）甲戌科进士，授山东济南府推官，九年丙子分考，得士六人，赵进美以垂髫冠齐鲁。监生宋玉鋐兄弟坐盗诬举家，系狱数载，屡叩登闻不得白，灿独察其冤，且廉知真盗系厂狱，因请复鞫，悉反其案释之。莅任三年，释殊死重囚七人，城旦以下十余人。十一年戊寅（1638年）十二月，清兵破居庸关南下，山东大震，巡抚颜继祖率师次德州，总监太监高起潜以兵驻临清、济宁间，济南告急，巡按宋学朱适出巡章丘，急策骑驰至，閲城中兵惟土兵五百。及